18/11/2022 | Administración LocalMunicipal
Valdoviño
Aprobación definitiva da modificación da Ordenanza fiscal reguladora do Imposto sobre Bens Inmobles e publicación do texto íntegro

Aprobada inicialmente polo Concello de Valdoviño en sesión plenaria celebrada o 4 de agosto de 2022 a modificación da Ordenanza fiscal reguladora do Imposto sobre Bens Inmobles, someteuse a información público o referido expediente durante trinta días hábiles, contados a partir do día seguinte da publicación no Boletín Oficial da Provincia núm.162 do 26 de agosto do 2022. Tamén foi publicado na web municipal e taboleiro anuncios desta entidade. Rematado o período de exposición publica, o Concello de Valdoviño en sesión plenaria celebrada o 3 de novembro do 2022 adoptou acordo definitivo resolvendo as reclamacións que se presentaron e aprobando a redacción definitiva da Ordenanza fiscal reguladora do Imposto de Bens Inmobles do Concello de Valdoviño. Anunciase a aprobación definitiva de dita ordenanza, conforme ao establecido no artigo 17.4 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Contra o presente acordo, segundo o estipulado no artigo 19 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Galicia, no prazo de dous meses, a contar dende o día seguinte ao da publicación deste anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa, e artigo 112.3 da Lei 39/2015, do 1 de outubro, do Procedemento Administrativo Común das Administracións Públicas.1.- O Imposto sobre Bens Inmobles é un tributo directo de carácter real que grava o valor dos bens inmobles sitos no termo municipal de Valdoviño, establecido con carácter obrigatorio no RDL 2/2004, do 5 de marzo, do Texto Refundido da Lei Reguladora das Facendas Locais.2.- De conformidade cos artigos 15.2, 16 e 59.1 do citado RDL 2/2004, do 5 de marzo, o Concellos de Valdoviño acorda a Ordenación deste tributos segundo as normas que conten a presente Ordenanza.1.- Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos os que estean afectados. b) Dun dereito real de superficie. c) Dun dereito real de usufruto. d) Do dereito de propiedade.2.- A realización do feito impoñible que corresponda, de entre os definidos no apartado anterior pola orde nel establecida, determinará a non suxeición do inmoble ás restantes modalidades no mesmo previstas.3.- Aos efectos deste imposto, terán a consideración de bens inmobles rústicos, urbanos e de características especiais os definidos coma tales no RDL 1/2004, do 5 de marzo (TR da Lei do Catastro Inmobiliario). Non están suxeitos a este imposto: a) As estradas, os camiños, as demais vías terrestres e os bens de dominio publico marítimo terrestre e hidráulico, sempre que sexan de aproveitamento publico e gratuíto para os usuarios. b) Os seguintes ben inmobles propiedade do Concello de Valdoviño enclavados dentro do termo municipal:  Os bens inmobles de dominio público afectos a uso publico.  Os bens inmobles de dominio publico afectos a un servizo publico xestionado directamente polo Concello, excepto cando se trate de inmobles cedidos a terceiros mediante contraprestación.  Os bens inmobles patrimoniais, exceptuados igualmente os cedidos a terceiros mediante contraprestación.1.- Estarán exentos os seguintes inmobles: a) Os que sexan propiedade do Estado, da Comunidades Autónomas, ou da Entidades Locais que estean directamente afectos á seguridade cidadá, e os servizos educativos e penitenciarios, así como os do Estado afectos a defensa nacional. b) Os bens comunais e os montes veciñais en man común. c) Os da Igrexa Católica, nos termos previstos no Acordo entre o Estado español e a Santa Sede sobre asuntos económicos, de 3 de xaneiro de 1979, e os das Asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles ós que sexa de aplicación a exención en virtude de Convenios Internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular ou ós seus organismos oficiais. f) A superficie dos montes poboados con especies de crecemento lento, regulamentariamente determinadas, no que o principal aproveitamento sexa a madeira ou cortiza, sempre que a densidade do arborado sexa a propia ou normal de especie. g) Os terreos ocupados por liñas de ferrocarrís e os edificios enclavado nos mesmos terreos, que estean dedicados a estacións, almacéns, ou calquera outro servizo indispensábel para a explotación de ditas liñas. Non están exentos, por conseguinte, os establecemento de hostalería, espectáculos, comerciais e de esparcemento, as casas destinadas a vivendas dos empregados, as oficinas da dirección nin as instalacións fabrís. h) Os inmobles urbanos nos que a cota tributaria non exceda de un euro, así como o conxunto de inmobles rústicos dun mesmo suxeito pasivo nos que a súa cota tributaria non exceda de un euro.2.- Así mesmo, previa solicitude, estarán exentos: a) Os bens inmobles que se destinen o ensino por centros docentes acollidos, total ou parcialmente, ó réxime de concerto educativo, en canto á superficie afectada o ensino concertado. b) Os declarados expresa e individualizadamente monumento ou xardín historio de interese cultural, mediante Real Decreto na forma establecida polo artigo 9 da Lei 16/1985, de 25 de xuño de Patrimonio Histórico Español, así como os comprendidos nas disposicións adicionais primeira, segunda e quinta de dita lei. Esta exención non alcanzará a calquera clase de bens urbanos dentro do perímetro delimitativo das zonas arqueolóxicas e sitios e conxuntos históricos, globalmente integrados neles, senón, exclusivamente, ós que reúnan as seguintes condicións: en zonas arqueolóxicas, os incluídos como obxecto de especial protección no instrumento de planeamento urbanístico a que se refire o artigo 20 da Lei 16/1985, de 25 de xuño de Patrimonio Histórico Español. En sitios ou conxuntos históricos, os que conten cunha antigüidade igual ou superior a 50 anos, e estean incluídos no catalogo previsto no Real Decreto 2159/1978 de xuño polo que se aproba o Regulamento de Planeamento para o desenvolvemento e aplicación da Lei sobre o Réxime do Solo e Ordenación Urbana, como obxecto de protección integral nos termos previstos no artigo 21 da Lei 16/1985, de 25 de xuño. c) A superficie dos montes en que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración Forestal. Esta exención terá unha duración de 15 anos, contados a partir do período impositivo seguinte a aquel en que se realice a súa solicitude. d) Os centros sanitarios de titularidade pública, sempre que estean directamente afectados ó cumprimento dos fins específicos dos referidos centros.1.- Son suxeitos pasivos, a título de contribuíntes, as persoas naturais e xurídicas e as Entidades ás que se refire o artigo 35.4 da Lei 58/2003 de 17 de decembro, Xeral Tributaria, que ostenten a titularidade do dereito que en cada caso, sexa constitutivo do feito impoñible deste imposto. No suposto de concorrencia de varios concesionarios sobre un mesmo inmoble de características especiais, será substituto do contribuínte quen deba satisfacer o maior canon.2.- O disposto no apartado anterior será de aplicación sen prexuízo da facultade do suxeito pasivo de repercutila carga tributaria soportada conforme ás normas de dereito común. O Concello de Valdoviño repercutirá a totalidade da cota liquida do imposto en quen, non reunindo a condición de suxeitos pasivos do mesmo, fagan uso mediante contraprestación dos seus bens demaniais ou patrimoniais. Así mesmo o substituto do contribuínte podería repercutir sobre os demais concesionarios a parte da cota liquida que lles corresponda en proporción os canons que debían satisfacer cada un deles.3.- Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto de ditos dereitos quedaran afectos ao pago da totalidade da cota tributaria nos tremos previstos na Lei 58/2003 de 17 de decembro, Xeral Tributaria. A estes efectos, os notarios solicitaran información e advertiran os comparecentes sobre as débedas pendentes polo Imposto Sobre Bens Inmobles asociadas ó inmoble que se transmite.4.- Responden solidariamente da cota deste impostos en proporción as súas respectivas participacións, os coparticipes ou cotitulares da entidades a que se refire o artigo 35.4 da Lei 58/2003 de 17 de decembro, Xeral Tributaria, se figuran inscritos coma tales no Catastro Inmobiliario. De non figuraren inscritos, a responsabilidade esixirase por partes iguais en todo caso.1.- A base impoñible deste imposto estará constituído polo valor catastral dos bens inmobles.2.- A base liquidable deste imposto será o resultado de practicar na base impoñible a redución que legalmente se establece nos artigos 67 e 70 do Real Decreto Lexislativo 2/2004, do 5 de marzo, Texto Refundido da Lei Reguladora das Facendas Locais.1.- A cota íntegra deste imposto será o resultado da aplicación á base liquidable dos tipos de gravame recollidos neste artigo. O tipo de gravame aplicable aos bens inmobles urbanos queda fixado no 0,50% O tipo de graveme para os bens inmobles rústicos será do 0,50% Para todos os grupos de bens inmobles de características especiais o 1,3% 2.- A cota líquida obterase minorando a cota íntegra no importe das bonificacións previstas legalmente.1.- Terán dereito a unha bonificación do 50 % sobre a cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade de empresas de urbanización, construción e promoción inmobiliaria tanto de obra nova coma de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación abranguerá desde o período impositivo seguinte ó remate das mesmas, sempre que durante este tempo se realicen obras de urbanización ou construción efectiva, sen que, en ningún caso, a bonificación poida aplicar a máis de tres períodos impositivos. Para o goce desta bonificación, os interesados deberán presentar escritos dirixidos ó Excmo. Sr. Presidente da Deputación Provincial de A Coruña durante o ano correspondente ao inicio das obras, debendo achegar a seguinte documentación:  Copia do recibo do imposto sobre bens inmobles, correspondente ó inmoble ó que se refire a solicitude de exención. No caso de que non se dispoña do mesmo, certificación expedida pola Xerencia Territorial do Catastro de A Coruña-Provincia, no que se faga constar a referencia catastral do referido inmoble.  Certificado da concesión da preceptiva licencia municipal que autorice a realización das obras.  Certificado do técnico-director das obras de construción, visado polo Colexio Oficial competente, no que se indique a data de inicio das obras.  Documentación que acredita que e o inmoble para o que se solicita a bonificación non figura entre os bens do inmobilizado da empresa: cédula de cualificación provisional, no caso de vivendas de protección oficial, fotocopia do derradeiro balance de situación presentado ante Facenda ou certificado do censor xurado de contas, no que se faga constar tal circunstancia.  Documentación pola que se acredite que os inmobles aos que afectan as obras constitúen o obxecto da empresa de urbanización, construción ou promoción inmobiliaria: fotocopia dos Estatutos sociais ou fotocopia da declaración de alta no imposto sobre actividades económicas. Á vista da documentación presentada, á Excma. Deputación Provincial ditará resolución concedendo ou denegado a bonificación solicitada. A bonificación concedida só terá efectos para o período impositivo seguinte ó inicio das obras, debendo solicitarse expresamente a súa prórroga para os dous períodos impositivos seguintes, achegando a documentación que acredite que se seguen a cumprilos requisitos establecidos.2.- Terán dereito a unha bonificación do 50% na cota integra do imposto, durante os tres períodos impositivos seguintes ó do outorgamento da calificación definitiva, as vivendas de protección oficial e as que resulten equiparables a estas conforme a normativa da Comunidade Autónoma. Dita bonificación concederase a petición do interesado e poderá efectuarse en calquera momento anterior a terminación dos tres períodos impositivos de duración da mesma e surtirá efectos, no seu caso, dende o período impositivo seguinte aquel en que se solicite. A este efectos, as persoas interesadas deberán achegar na solicitude da bonificación a cédula de calificacións provisional e definitiva de vivenda de protección oficial expedida polo Instituto Galego da Vivenda e Solo.3.- Terán dereito a unha bonificación do 95% da cota integra, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro sobre réxime fiscal das cooperativas.1.- Os titulares de familia numerosa terán unha bonificación da cota íntegra do Imposto sobre Bens Inmobles de natureza urbana, na seguinte contía:  Familia numerosa categoría xeral 30%.  Familia numerosa categoría especial 50%. Para obter a bonificación, deberán cumprir os seguintes requisitos: a) O inmoble para o que se solicita debe ser vivenda habitual de toda a familia numerosa. A estes efectos, se considerará vivenda habitual aquela onde se atopen empadroados todos os seus membros. b) Solicitude identificando o ben inmoble. c) Título de familia numerosa en vigor. Esta bonificación ten carácter rogado polo que a súa concesión requirirá, en todo caso, solicitude previa do interesado e acto administrativo expreso favorable a esta. Para poder gozar desta bonificación, os interesados deberán instar a súa concesión con anterioridade á data do devengo do imposto, en caso contrario a concesión terá efectos dende o período impositivo seguinte ao da solicitude e achegar a seguinte documentación: a) Solicitude de concesión desta bonificación. b) Documento Nacional de Identidade do solicitante. c) Título de familia numerosa vixente a 1 de xaneiro do exercicio en que deba xurdir efectos a bonificación. d) Certificado Colectivo de empadroamento no Concello de Valdoviño.1.- O imposto devengarase o primeiro día do período impositivo.2.- O período impositivo coincide co ano natural.3.- Os feitos, actos e negocios que deban ser obxecto de declaración ou comunicación ante o Catastro Inmobiliario terán efectividade no devengo deste imposto inmediatamente posterior ao momento no que se produzan os efectos catastrais. A liquidación e recadación, así como a revisión dos actos ditados en vía de xestión tributaria deste imposto, serán competencia exclusiva da Excma. Deputación de A Coruña, mentres teña a delegación outorgada polo Concello de Valdoviño, e comprenderás as funcións de recoñecemento e denegación de exencións e bonificacións, a realización das liquidacións conducentes á determinación das débedas tributarias, emisión dos documentos de cobro, resolución dos expedientes de devolución de ingresos indebidos, resolución dos recursos que se interpoñen contra ditos actos e actuacións para a asistencia e información ao contribuínte referidas ás materias comprendidas neste apartado. A presente ordenanza fiscal, entrará en vigor o mesmo día da súa publicación no Boletín Oficial da Provincia e comezará a aplicarse a partir do día 1 de xaneiro do ano 2023, permanecendo en vigor ata a súa modificación ou derogación expresa. En Valdoviño, 15 de novembro do 2022. O Alcalde, Alberto González Fernández.